Diari Oficial de la Generalitat Valenciana


Sumari del DOGV 4400, del 17-12-2002 (2002/13190)

RESOLUCIÓ de 10 de desembre de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni Marc de col·laboració entre la Generalitat Valenciana, a través de la Conselleria de Medi Ambient, i el Ministeri d'Educació i Cultura de la República Oriental de l'Uruguai en matèria d'educació ambiental.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4400

Data del DOGV
:   17-12-2002

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2002/13715


Data del document
:   10-12-2002

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * Conselleria Agricultura, Pesca i Alimentació
    * cooperació administrativa
    * l'uruguai
    * política de medi ambient

RESOLUCIÓ de 10 de desembre de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni Marc de col·laboració entre la Generalitat Valenciana, a través de la Conselleria de Medi Ambient, i el Ministeri d'Educació i Cultura de la República Oriental de l'Uruguai en matèria d'educació ambiental. [2002/13221]
  
Subscrit, després de la tramitació prèvia reglamentària, entre la Generalitat Valenciana, a través de la Conselleria de Medi Ambient, i el Ministeri d'Educació i Cultura de la República Oriental de l'Uruguai, el 19 de desembre de 2001, un Conveni Marc de col·laboració en matèria d'educació ambiental, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0817/2002, i que figura com a annex d'esta resolució.
  
València, 10 de desembre de 2002.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni marc de col·laboració entre la Generalitat Valenciana, a través de la Conselleria de Medi Ambient, i el Ministeri d'Educació i Cultura de la República Oriental de l'Uruguai en matèria d'educació ambiental.
  
València 19 de desembre de 2001
  
Reunits
  
D'una part, el senyor Fernando Modrego Caballero, conseller de Medi Ambient de la Generalitat Valenciana, d'acord amb el Decret 6/2000, de 22 de maig, del President de la Generalitat Valenciana, en representació d'esta i expressament facultat per a este acte per Acord del Consell de data 18 de desembre de 2001.
  
D'altra part, el senyor Antonio Mercader Urvoy, ministre d'Educació i Cultura de la República Oriental de l'Uruguai, en nom i representació de la qual actua, d'acord amb la resolució P/5, de 1 de març de 2001, de la Presidència de la República, atenent al que estableixen els articles 158 i 174 de la Constitució de la República Oriental de l'Uruguai.
  
Ambdues parts tenen i es reconeixen capacitat legal per a formalitzar el present conveni i a tal efecte,
  
Exposen
  
Primer
  
Correspon a la Generalitat Valenciana, en el marc de la legislació bàsica de l'Estat, i en els termes que esta legislació establisca, el desenvolupament legislatiu i l'execució en matèria de protecció del medi ambient, d'acord amb l'article 32 de la Llei Orgànica 5/1982, d'1 de juliol, d'Estatut d'Autonomia de la Comunitat Valenciana.
  
Segon
  
Les competències de la Generalitat Valenciana en matèria de medi ambient estan conferides a la Conselleria de Medi Ambient, d'acord amb el Decret 7/2000, de 22 de maig, del president de la Generalitat Valenciana, pel qual s'assigna a la Presidència i a les Conselleries determinades competències.
  
Tercer
  
La Conselleria de Medi Ambient té encomanada, com a part de la seua funció de protecció i conservació del medi ambient, la promoció i coordinació dels plans i programes d'educació ambiental i l'elaboració de plans i programes ambientals.
  
Quart
  
La República Oriental de l'Uruguai té encomanada, per mandat constitucional, la protecció del medi ambient. Este interés de protegir el seu medi ambient es reflecteix, entre d'altres aspectes, en els nous plans d'estudi promoguts pel Ministeri d'Educació i Cultura, d'ara endavant MEC, organisme que té la facultat de promoure i gestionar tot tipus d'iniciatives que tendisquen a la capacitació i difusió del coneixement i la cultura en este país.
  
Cinqué
  
En este context, el MEC ha pres la iniciativa de dissenyar programes i equips d'educació ambiental en el sector formal de l'ensenyament primari i secundari, resultant imprescindible la concreció de tals fins en la creació del primer centre d'educació ambiental del país. L'educació ambiental és considerada un pilar fonamental de prevenció del dany, partint de la base que és substantivament més costós reparar o indemnitzar que prevenir i per això, la clau és l'educació i la informació.
  
Sisé
  
En este marc, la Conselleria de Medi Ambient, donada la seua experiència en l'elaboració, promoció, desenvolupament i coordinació de plans i programes d'educació ambiental i en el disseny i posada en marxa del Centre d'Educació Ambiental de la Comunitat Valenciana, es troba en condicions de cooperar en esta matèria, ja que compta amb la capacitat, formació i experiència necessàries per a fer-ho.
  
En virtut tot el que antecedeix, les parts firmants, reconeixent-se en la representació que ostenten, la capacitat suficient per a formalitzar este Conveni, el porten a terme amb subjecció a les següents
  
Clàusules
  
Primera. Objecte
  
El present Conveni Marc té per objecte establir el compromís per a la col·laboració en matèria d'educació ambiental entre el Ministeri d'Educació i Cultura de la República Oriental de l'Uruguai i la Generalitat Valenciana, a través de la Conselleria de Medi Ambient, mitjançant la utilització de les capacitats institucionals i tecnològiques, en el context definit per les atribucions i limitacions que la llei estableix.
  
Segona. Actuacions genèriques
  
El MEC i la Conselleria de Medi Ambient intercanviaran regularment informació dels seus programes relacionats amb el medi ambient i l'educació ambiental per a analitzar les possibilitats de cooperació i activitats conjuntes.
  
Les esmentades activitats seran concretades posteriorment en els seus aspectes específics mitjançant la subscripció dels corresponents convenis singulars on es detallen les activitats a realitzar i els recursos corresponents.
  
Tercera. Actuacions inicialment previstes
  
El compromís es concreta inicialment, com una de les primeres línies d'actuació, en la provisió, per part de la Conselleria de Medi Ambient, d'assessorament tècnic i suport logístic al MEC per a la realització del projecte de disseny i posada en marxa del Centre d'Educació Ambiental Ventorrillo de la Buena Vista.
  
L'objectiu del MEC amb este centre d'educació ambiental, que s'anomenarà ?Ventorrillo de la Buena Vista?, és convertir-lo en suport d'educació i informació ambiental actualitzada i de comunicació interactiva entre els diferents actors públics i privats. El Centre, a més d'oferir als seus potencials usuaris els beneficis de capacitació i difusió ambiental revaloritzarà el patrimoni arquitectònic i natural de la zona difonent els valors del desenvolupament sostenible.
  
El Centre fomentarà la participació del major nombre possible d'usuaris a escala nacional permetent l'accés de tots els organismes, institucions i persones. Facilitarà els mitjans disponibles per a aquelles organitzacions, incloses les ONG's i xarxes, que desitgen visitar el Centre i desenvolupar les seues activitats.
  
Quarta. Aportació econòmica
  
El present Conveni Marc no generarà obligacions econòmiques per a cap de les parts.
  
Cinquena. Termini de vigència
  
El present Conveni Marc té una vigència indefinida, llevat de la denúncia per qualsevol de les parts.
  
Sisena. Difusió
  
Tant el MEC com la Conselleria de Medi Ambient es comprometen a donar la major difusió a este acord a través dels seus mitjans gràfics i electrònics.
  
Setena. Naturalesa del conveni
  
El present conveni té naturalesa administrativa, i estant exclosa l'aplicació directa de la legislació general de contractació administrativa, es regirà per les seues pròpies normes, i en el no previst, supletòriament, pels principis de l'esmentada legislació i els generals de l'ordenament juridicoadministratiu.
  
Huitena. Rescissió del conveni
  
Serà causa de rescissió del conveni, a més de l'incompliment i el mutu acord, qualsevol de les previstes en la legislació vigent aplicables al tema objecte del mateix.
  
I, en prova de conformitat amb l'anteriorment exposat, firmen el present conveni els reunits, per quadruplicat exemplar, en el lloc i la data indicats a l'inici.
  
El conseller de Medi Ambient
  
Fernando Modrego Caballero.
  
El ministre d'Educació i Cultura
  
Antonio Mercader Urvoy.